“Yen aku ngomong ora oleh ki ya ora oleh! Titik! Paling-paling kowe mengko yen gatelen tanganmu merga banget pengine, nanging tetep tak larang melu nyekel remot kontrolku iki,” celathune Rudy karo nuduhake remot kontrol sing diarani setiran dening Pardi, “kowe mesthi terus nekad ngrebut! Yen ora bisa ngrebut kowe mesthi banjur nesu nendhangi mobil-mobilanku supaya rusak. Iya ta? Cah ndesa kuwi watake senengane ngono kuwi!”